钦定古今图书集成/明伦汇编/氏族典/第240卷 > 张彦弘
## 钦定古今图书集成/明伦汇编/氏族典/第240卷 > 张彦弘

按《唐书宦者传》：“韩全诲、张彦弘者，皆不知所来，并监
凤翔军。全诲入为内枢密使。刘季述之诛，雀引请主
神策军。昭宗闻议者不同，乃以全诲为左、神策中尉，
彦弘为右，皆拜骠骑大将军，袁易简、周敬容为枢密
使。全诲等知引必除己，乃讽李茂贞留选士四千宿
卫，引亦讽朱全忠内兵三千居南司。全诲、彦弘合势”
恣暴，帝不平，引请诛之。全诲、彦弘见帝祈哀，帝知左
右漏言，始诏囊封奏事。是时，全忠并河中，引为急，诏
令入朝。全忠得诏，悉师讨全诲，全诲逼帝入凤翔。全
忠围凤翔，与茂贞决战，岐兵败，茂贞惧，密图诛中官
以纾难，请遣使谕全忠军。全忠以蒋元晖入卫，全诲、
彦弘恨甚，逮食不能捉。《七》自见势去，计无所用，垂头
丧气。帝召韩偓曰：“今先去四大恶，馀以次诛矣。”于是
内养八辈，候廷中授命，每二辈以卫士十人取一首。
俄而全诲、彦弘、易简、敬容皆死，悉以首送全忠。全忠
大喜，迎乘舆归汴州。